Document ID: 31997D0299

KOMISSION PÄÄTÖS,
tehty 24 päivänä huhtikuuta 1997,
luettelon laatimisesta T Osekin tasavallassa sijaitsevista laitoksista, joista jäsenvaltiot sallivat tiettyjen eläinperäisten tuotteiden tuonnin (ETA:n kannalta merkityksellinen teksti) (97/299/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna päätöksellä 97/34/EY (2), ja erityisesti sen 2 artiklan 1 kohdan,
sekä katsoo, että
on tehty Euroopan yhteisöjen ja niiden jäsenvaltioiden sekä T Osekin tasavallan väliseen Eurooppa-sopimukseen (3) liittyvä eläinlääkintää ja kasvinsuojelua koskeva pöytäkirja,
T Osekin tasavallan eläinlääkintäviranomaisten suorittaman arvioinnin tulokset ovat positiiviset,
komissio on saanut T Osekin tasavallalta laitosten luettelon ja siihen liittyvät takeet siitä, että laitokset täyttävät täysin asianmukaiset terveyttä koskevat yhteisön vaatimukset ja että jos laitos ei täytä vaatimuksia, sen vientitoiminta Euroopan yhteisöön keskeytetään,
näin ollen voidaan laatia T Osekin tasavaltaa koskevat väliaikaiset luettelot tiettyjä eläinperäisiä tuotteita tuottavista laitoksista, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava asiaa koskeva tuonti liitteessä luetelluista T Osekin tasavallassa sijaitsevista laitoksista siitä päivämäärästä alkaen, jona kyseistä tuotetta koskevat Euroopan yhteisön todistukset tulevat voimaan.
2. Liitteessä luetelluista laitoksista peräisin olevaan tuontiin on sovellettava edelleen myös muita eläinlääkintäalaa koskevia yhteisön säännöksiä ja määräyksiä.
2 artikla
Tätä päätöstä sovelletaan viidennestätoista päivästä sen jälkeen, kun se on annettu tiedoksi jäsenvaltioille.
3 artikla
Tämä päätös on osoitettu kaikille jäsenvaltioille.
Tehty Brysselissä 24 päivänä huhtikuuta 1997.

Labels: 17
0
3
6
18